section_heading: Književnost
paragraph_text: "Razgovori s Krležom", prvotno objavljeni 1969., su doživjeli brojna reizdanja, i predstavljaju jedno od temeljnih dokumentacijskih djela o Krleži. Razgovori su vođeni na Strossmayerovom trgu, u Leksikografskom zavodu, Krležinom domu i drugim mjestima u Zagrebu i okolici. Rjeđe je Krleža dolazio u Utrine, gdje je Matvejević tada stanovao. Razgovori su i snimani te su neki dijelovi objavljivani na nosačima zvuka (npr. Jugoton 1984.). Krleža u njima govori o svom susretu s Titom u Šestinama 1939., o sukobu na ljevici, o dramskoj poetici te o dramatizaciji Banketa u blitvi koji je imao premijeru 1981. u Hrvatskom narodnom kazalištu. Čita i ulomke iz Zastava.<ref>Razgovori s Krležom, discogs.com (pristupljeno 4. siječnja 2018.) Krleža je iščitavao i dorađivao Matvejevićeve bilješke o vođenim razgovorima.<ref>Trideseta obljetnica smrti Pisca, Razgovori s Krležom, enovine.com (29. prosinca 2011.)